Դեկտեմբերի երկրորդ կեսին Չավուշօղլուն, մեկնաբանելով ռուսական ավիացիայի կողմից սիրիական Իդլիբ քաղաքի ռմբակոծությունները, հայտարարեց, որ դրանց հետևանքով զոհվել է մոտ 200 խաղաղ բնակիչ. «Դա անմարդկային է։ Ռուսաստանն արդեն իսկ դարձել է հակամարտության կողմ և իրեն հակադրել է Սիրիայի ժողովրդին։ Սեպտեմբերի 30-ին Սիրիա մտնելուց հետո Ռուսաստանը թիրախ ընտրեց հիմնականում չափավոր ընդդիմությանը։ Ռուսաստանը Սիրիա է ներխուժել ԻՊ-ի դեմ պայքարի պատրվակով, սակայն 4000 ավիահարձակումների 91%-ն ուղղվել է ընդդիմության դեմ, ինչի արդյունքում ԻՊ-ն էլ ավելի է ուժեղացել։ Ռուսաստանի դարդը ԻՊ-ը չէ»[63]։Դավութօղլուն էլ հայտարարեց Սիրիան Ռուսաստանի իմպերիալիստական նպատակներից պաշտպանելու անհրաժեշտության մասին. «Սիրիական տարածքը ռուսական կայսերական թիրախների մաս չէ և չի լինելու այդպիսին»[64]։